Marek Brezovský

**Marek Brezovský** (* 15. apríl 1974, Bratislava – † 22. jún 1994, Bratislava) bol slovenský hudobný skladateľ, spevák, klavirista a textár. Patril medzi najpozoruhodnejšie talenty na domácej hudobnej scéne 80. a 90. rokov. Zomrel ako dvadsaťročný na predávkovanie sa heroínom z vlastnej vôle. Jeho otcom je hudobný skladateľ Ali Brezovský, matkou textárka Vlasta Brezovská, sestrou speváčka, textárka a prekladateľka Mirka Brezovská.

Za svojho života Brezovský nevydal žiadny samostatný album, jeho hudba sa začala šíriť medzi poslucháčmi až po jeho smrti najmä zásluhou jeho otca Aliho, ako aj blízkeho priateľa a spolužiaka Oskara Rózsu.

## Štúdium
Marek Brezovský začal v šiestich rokoch študovať hru na klavír u Viery Kardošovej na ľudovej škole umenia v Bratislave. V rokoch 1988 – 1992 bol poslucháčom Konzervatória, kde študoval kompozíciu u Stanislava Hochela, neskôr u Petra Martinčeka. Od roku 1993 študoval na Vysokej škole múzických umení v Bratislave, kde pokračoval v štúdiu kompozície u Vladimíra Bokesa.

## Tvorba
Prvým hudobným zoskupením, v ktorom Brezovský účinkoval, bola detská skupina Kamaráti. Počas štúdia na Konzervatóriu založil Súbor súčasnej hudby, v ktorom pôsobil ako klavirista a komponoval preň klasické hudobné diela. Založil tiež progrockovú skupinu Art M Trio. V tomto období vznikli mnohé piesne a diela, ktoré sú sčasti zachytené na posmrtne vydaných albumoch *[[Hrana (album)|Hrana]]* (1999) a *[[Komorná hudba (album)|Komorná hudba]]* (2004). Ďalšou hudobnou formáciou, v ktorej pôsobil, bola punkrocková skupina Avanavany. Poslednými kapelami, s ktorými Brezovský hrával, boli New Romantic Band a bezmenné zoskupenie pod vedením Romana Andora.

Brezovský napísal piesne pre film Slovenskej televízie *Muzikál* (1993) v réžii Zora Laurinca. Jedna z jeho posledných spoluprác bola s bratislavským divadlom GUnaGU, pre ktoré zložil a nahral hudbu do predstavenia *Pressburger Blut* (1994). V roku 2000 vznikla z Brezovského archívnych materiálov scénická hudba k divadelnej inscenácii Antona Pavloviča Čechova *[[Čajka (divadelná hra)|Čajka]]*, ktorá mala premiéru v nitrianskom Divadle Andreja Bagara.

Jeho najbližším spolupracovníkom bol generačne spriaznený priateľ a hudobník Oskar Rózsa, ktorý neskôr produkoval album *Hrana* obsahujúci výber z Brezovského artrockovej tvorby, a koncertný album **'. Brezovského skladbu „Venované nešťastiu“ v júni [[1999]] zaradil Rózsa aj do programu svojho vysokoškolského absolventského koncertu s filharmóniou, ktorú dirigoval.

== Pozostalosť a odkaz ==
[[Súbor:MarekBrezovskýHrob.JPG|thumb|264px|right|Hrob Mareka Brezovského na [[Cintorín Slávičie údolie|Cintoríne Slávičie údolie]] v Bratislave]]
Brezovského hudobná pozostalosť podľa slov jeho otca obsahuje dielo v rozsahu 16 [[kompaktný disk|CD]], na ktorých je zachytená jeho artrocková tvorba pre amatérsku skupinu zo skúšok. Sú tu tiež koncertné nahrávky i jeho hudobné nápady a improvizácie tak, ako si ich zaznamenal na [[magnetofón]]ovú pásku. Rózsa v roku 1999 uviedol, že materiálu je na desať platní, päť symfónií a šesť muzikálov.

Prierez jeho kompozícií v oblasti [[populárna hudba|populárnej hudby]] je zachytený na neoficiálnom štúdiovom dvojalbume ''[[Chcem byť sám]]'' (1994), ktorý krátko po Marekovej smrti zostavil pre najbližších jeho otec Ali Brezovský.

Okrem skladieb na vydaných albumoch a zrealizovaných scénických projektoch je známych jeho niekoľko ďalších piesní: „Myška Iveta“, „Kamarát“, „Diaľky sú blízko“, „Rock 'n' Roll“, „Tak sa stále pýtam“, „Trocha radosti“, „Hľadáme“, „Chýbam“ či „Rieka“. Brezovský ako člen detského zboru spieva i v znelke náučného televízneho pásma pre deti a mládež ''S batohom cez hory'' (1983), ktorej autorom je jeho otec Ali.

Pamiatke Mareka Brezovského je venovaná skladba „Neni toho vela“ (''[[sic]]'') v buklete albumu ''[[Whisky (album)|Whisky]]'' (1999) od speváka [[Whisky (spevák)|Whiskyho]]. Spevák [[Richard Müller (spevák)|Richard Müller]] mu v buklete svojho albumu ''[[33 (album)|33]]'' (1994) venoval pieseň „Otčenáš“. Zmienku o Brezovskom možno nájsť i v texte ku skladbe „Smrť“ na albume ''[[Štvorka (album)|Štvorka]]'' (2014) od skupiny [[Slobodná Európa (skupina)|Slobodná Európa]]. V marci [[2014]] mal premiéru [[dokumentárny film]] ''Hrana: 4 filmy o Marekovi Brezovskom'', ktorý nakrútil režisér [[Patrik Lančarič]].

Oskar Rózsa od roku [[2010]] pravidelne prezentuje Brezovského [[populárna hudba|pesničkovú]] tvorbu prostredníctvom koncertov pod hlavičkou projektu HRANA. Jeho [[komorná hudba|komornú]] a [[orchester|orchestrálnu]] hudbu sprístupňuje publiku na vystúpeniach s názvom ''Venované nešťastiu''. V [[Banská Štiavnica|Banskej Štiavnici]] organizuje trojdňový minifestival ''Vietor'' zahŕňajúci obe uvedené zložky, ako aj premietanie zmieneného [[biografia|biografického]] diela. Rózsa zároveň kontinuálne pripravuje na vydanie ďalší hudobný materiál z archívu zosnulého skladateľa.

== Diskografia ==
=== LP ===
**Štúdiové:**
* ''[[Hrana (album)|Hrana]]'' (1999) – s Oskarom Rózsom / ako projekt HRANA
* ''[[Komorná hudba (album)|Komorná hudba]]'' (2004) – obsahuje aj koncertné skladby

**Koncertné:**
* ''[[Venované... Koncert z tvorby Marka Brezovského|Venované... Koncert z tvorby Mareka Brezovského]]'' (1995) – neoficiálny album
* **' (2012) – ako projekt HRANA
* **' (2021) – ako projekt HRANA

**Kompilačné:**
* ''[[Chcem byť sám]]'' (1994) – neoficiálny album
* ''[[Art Rock Orchestral Music]]'' (2002) – s Oskarom Rózsom, promo album

=== Iné skladby ===
* „Robertko“, rozliční interpreti: LP ''[[Rebelie III: Neopunk]]'' (1992) – so skupinou Avanavany
* „Chcem zmiznúť z tohto mesta“, rozliční interpreti: LP ''Rebelie III: Neopunk'' (1992) – so skupinou Avanavany
* „Privyká“, rozliční interpreti: LP ''Rebelie III: Neopunk'' (1992) – so skupinou Avanavany
* „Avanavany“, rozliční interpreti: LP ''Rebelie III: Neopunk'' (1992) – so skupinou Avanavany

=== Spolupráca ===
* „Ráno (1. 2. 91)“, Slobodná Európa: LP ''[[Pakáreň]]'' (1991)
* „Růže z Texasu“, Slobodná Európa: LP ''Pakáreň'' (1991)
* „The End“, Slobodná Európa: LP ''Pakáreň'' (1991)
* „Unavený a zničený“, Slobodná Európa: LP ''[[Unavení a zničení]]'' (1994)
* „Deti & heroín“, Slobodná Európa: LP ''Unavení a zničení'' (1994)

=== Divadlo a televízia ===
* ''Muzikál'' (1993) – hudobný film
* ''Pressburger Blut'' (1994) – divadelná hra
* ''Čajka'' (2000) – divadelná hra

== Diela o Marekovi Brezovskom ==
* ''Hrana Tour 2011: Pocta Marekovi Brezovskému'' (2012), záznam koncertu, réžia: Patrik Lančarič
* ''Hrana: 4 filmy o Marekovi Brezovskom'' (2014), dokumentárny film, réžia: Patrik Lančarič*
* ''Hrana: Rockument'' (2015), hudobný film, réžia: Patrik Lančarič
* **' (2016), 3-DVD s vyššie uvedenými troma titulmi
(*) Vrátane krátkeho animovaného filmu *Tam, kde vládne slnko* (2014), réžia: Patrik Pašš ml.

## Ocenenia

## Referencie

## Iné projekty

Kategória:Slovenskí speváci
Kategória:Slovenskí hudobníci
Kategória:Slovenskí hudobní skladatelia
Kategória:Slovenskí klaviristi
Kategória:Slovenskí textári piesní
Kategória:Skladatelia hudby 20. storočia
Kategória:Držitelia Slnka v sieti
Kategória:Osobnosti z Bratislavy
Kategória:Obete samovrážd